CELEX: 62014TN0031
Language: sl
Date: 2014-01-07 00:00:00
Title: Zadeva T-31/14: Tožba, vložena 7. januarja 2014 – Banco Popular Español proti Komisiji

1.3.2014   
            
            
               SL
            
            
               Uradni list Evropske unije
            
            
               C 61/21
            
         Tožba, vložena 7. januarja 2014 – Banco Popular Español proti Komisiji
   (Zadeva T-31/14)
   2014/C 61/38
   Jezik postopka: španščina
   
      Stranki
   
   
      Tožeča stranka: Banco Popular Español, SA (Madrid, Španija) (zastopniki: E. Navarro Varona, P. Vidal Martínez, J. López-Quiroga Teijero in G. Canalejo Lasarte, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               izpodbijani sklep na podlagi člena 263 PDEU razglasi za ničen v delu, v katerem je ugotovljeno, da obstaja državna pomoč, in se nalaga njeno izterjavo od vlagateljev;
            
         
               —
            
            
               podredno, člene 1, 2 in 4(1) sklepa razglasi za nične v delu, v katerem so vlagatelji opredeljeni kot prejemniki, ki morajo vrniti zatrjevano pomoč;
            
         
               —
            
            
               podredno, razglasi, da je odredba iz člena 4(1) in fine o izterjavi pomoči od vlagateljev brez učinkov, ker je v nasprotju z načeloma pravne varnosti in legitimnega pričakovanja, saj ni mogoče odrediti vračila od datuma, ki je pred objavo o začetku postopka;
            
         
               —
            
            
               podredno, člen 2 sklepa razglasi za ničen ter metodologijo določanja zatrjevane prednosti, ki jo morajo vlagatelji vrniti, razglasi za nezakonito;
            
         
               —
            
            
               člen 4(1) sklepa, ki se nanaša na prepoved „prenosa obveznosti vračila na drugo osebo“, razglasi za neobstoječ ali pa razglasi njegovo delno ničnost, in sicer v delu, ker gre za izrek prepovedi oziroma domnevne ničnosti pogodbenih določb o vračilu, s strani tretjih, zneskov, ki so jih dolžni vlagatelji vrniti španski državi, in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Izpodbijani sklep, ki je predmet tega spora, je isti kot v zadevi Taetel proti Komisiji (T-29/14).
   Tožbeni razlogi in bistvene trditve so enaki kot tisti, ki so navedeni v omenjeni zadevi.